open-index/open-wikipedia-markdown huggingface dataset:
Ένας βλάκας και μισός (ταινία)

Το ***Ένας βλάκας και μισός*** είναι ο τίτλος ελληνικής κωμωδίας του 1959 σε σκηνοθεσία Γιάννη Δαλιανίδη, με πρωταγωνιστές τους Χρήστο Ευθυμίου, Διονύση Παπαγιαννόπουλο και Ρίκα Διαλυνά. Το σενάριο διασκεύασε ο Γιάννης Δαλιανίδης από το ομότιτλο θεατρικό έργο του Δημήτρη Ψαθά. 

## Πλοκή
Ο Θωμάς Κατσαρός (Χρήστος Ευθυμίου) ή κουτο-Θωμάς είναι ένας καλοκάγαθος άνθρωπος, που όμως γίνεται συχνά αντικείμενο χλευασμού λόγω της χαμηλής νοημοσύνης του. Είναι ερωτευμένος με την όμορφη χήρα Ουρανία Τσαλαβούτα (Ρίκα Διαλυνά). Η Ουρανία προσποιείται πως ανταποκρίνεται στο ενδιαφέρον του Θωμά, προκειμένου να τον χρησιμοποιεί για διάφορες εργασίες. Ο σύζυγος της Ουρανίας, Σωτήρης Καραμαούνας (Διονύσης Παπαγιαννόπουλος), ο οποίος φημίζεται για τη φιλαργυρία του, εδώ και ένα χρόνο θεωρείται νεκρός μετά από το ναυάγιο του πλοίου στο οποίο επέβαινε.

Ξαφνικά, ένα βράδυ ο Σωτήρης εμφανίζεται ζωντανός και αβλαβής πίσω στο σπίτι του, σοκάροντας την Ουρανία και τον Θωμά. Στη συνέχεια, τους εξηγεί ότι όλο το προηγούμενο διάστημα κρυβόταν έτσι ώστε να μπορέσει να εισπράξει την ασφάλεια ζωής. Η Ουρανία, η οποία στην πραγματικότητα διατηρεί δεσμό με τον Τώνη Καραμήτσο (Ανδρέας Μπάρκουλης), δεν διστάζει να ζητήσει από τον Θωμά να δολοφονήσει τον Σωτήρη, μια που κανείς δεν θα το καταλάβει. Ο Θωμάς είναι διστακτικός, αλλά τελικά επιχειρεί μια απόπειρα δηλητηριασμού η οποία αποτυγχάνει.

Κατά τη διάρκεια του μνημόσυνου του Σωτήρη, ένας διαρρήκτης μπαίνει στην κρεβατοκάμαρα και εξαφανίζεται παίρνοντας τη βαλίτσα με τα χρήματα της ασφάλειας ζωής. Ο Σωτήρης τον αντιλαμβάνεται, το μυαλό του θολώνει και βγαίνει στο δρόμο για να τον κυνηγήσει, προκαλώντας σοκ και λιποθυμίες στους παρευρισκόμενους. Αυτό έχει, φυσικά, ως αποτέλεσμα την αποκάλυψη της απάτης, και τη διενέργεια δίκης, κατά την οποία ξεσκεπάζονται όλα τα μυστικά. Ο Θωμάς απαλλάσσεται από κάθε κατηγορία λόγω βλακείας.

## Διανομή ρόλων

* Χρήστος Ευθυμίου - Θωμάς Κατσαρός**'
* [[Ρίκα Διαλυνά]] - Ουρανία Καραμαούνα**'
* Διονύσης Παπαγιαννόπουλος - Σωτήρης Καραμαούνας**
* Ανδρέας Μπάρκουλης - Τώνης Καραμήτσος
* Μαρίκα Νέζερ - Θεοδώρα
* Αλέκα Στρατηγού - Ανθή
* Κώστας Παπαχρήστος - Αναστάσης
* Σταύρος Ξενίδης - φωτογράφος
* Νίκος Φέρμας - Γιώργης
* Λαυρέντης Διανέλλος - Σπανάκης
* Άγγελος Μαυρόπουλος - δικαστής
* Γιώργος Βελέντζας - χωροφύλακας
* Γιάννης Γκιωνάκης - Περλεπές

## Παραγωγή
Η ταινία έκανε πρεμιέρα στις 11 Ιανουαρίου 1960. 
Κυκλοφόρησε σε μορφή ντιβιντί στις 8 Σεπτεμβρίου 2003. 

## Παραπομπές


## Εξωτερικοί σύνδεσμοι
* 
* ''Ένας βλάκας και μισός'' στην Ταινιοθήκη της Ελλάδος

Κατηγορία:Ελληνικές ταινίες της δεκαετίας 1950
Κατηγορία:Ταινίες του 1959
Κατηγορία:Ελληνικές κωμικές ταινίες
Κατηγορία:Ταινίες παραγωγής Αφοί Ρουσσόπουλοι - Γ. Λαζαρίδης - Δ. Σαρρής - Κ. Ψαρράς
Κατηγορία:Ταινίες σε σκηνοθεσία Γιάννη Δαλιανίδη
Κατηγορία:Ταινίες σε σενάριο Γιάννη Δαλιανίδη
Κατηγορία:Ταινίες βασισμένες σε θεατρικά έργα
Κατηγορία:Ταινίες γυρισμένες στην Ελλάδα
Κατηγορία:Ελληνόφωνες ταινίες
Κατηγορία:Ελληνικές ασπρόμαυρες ταινίες
Σταθμός παραγωγής πυρηνικής ενέργειας του Κοζλοντούι

thumb|right|300px|Μονάδες 5-6 του Πυρηνικού Σταθμού Κοζλοντούι.
Ο **σταθμός παραγωγής πυρηνικής ενέργειας του Κοζλοντούι** βρίσκεται 200 χιλιόμετρα βόρεια της Σόφιας και 5 χιλιόμετρα ανατολικά της πόλης Κοζλοντούι στον Δούναβη ποταμό, στα σύνορα με τη Ρουμανία. Είναι ο μοναδικός πυρηνικός σταθμός της Βουλγαρίας και ο μεγαλύτερος στην περιοχή. Οι προδιαγραφές κατασκευής του αντιδραστήρα προβλέπουν αντοχή σε σεισμό μέχρι 7 ρίχτερ. Σήμερα στο σταθμό λειτουργούν δύο αντιδραστήρες, ισχύος χιλίων μεγαβάτ ο καθένας. Σήμερα λειτουργούν οι αντιδραστήρες 5 και 6, που είναι αντιδραστήρες πεπιεσμένου ύδατος.

## Ιστορία
Στις 15 Ιουλίου 1966 η Βουλγαρία υπέγραψε συμφωνία συνεργασίας με τη Σοβιετική Ένωση και η κατασκευή του πρώτου σταθμού ξεκίνησε 6 Απριλίου 1970. Ο πρώτος πυρηνικός αντιδραστήρας ήρθε από τη Σοβιετική Ένωση τον Ιούνιο του 1972 και εγκαταστάθηκε στις 20 Νοεμβρίου του ίδιου έτους. Το 2004 η Βουλγαρική κυβέρνηση, στα πλαίσια των απαιτήσεων ένταξης της στην Ευρωπαϊκή Ένωση, έκλεισε δύο από τους αντιδραστήρες, τους 3 και 4, ισχύος 440ΜW. Το 2009 όμως η Βουλγαρία ζήτησε από την Ευρωπαϊκή Ένωση την επαναλειτουργία των δύο αντιδραστήρων. Τον Οκτώβριο του 2010 εντοπίστηκαν ρωγμές σε σωληνώσεις ενός εκ των αντιδραστήρων, κατά τη διάρκεια εργασιών, χωρίς όμως να υπάρξει διαρροή ραδιενέργειας, ενώ τον Μάιο του 2011 εντοπίστηκαν ρωγμές σε ράβδους ελέγχου του αντιδραστήρα 5. Τον Μάρτιο του 2011, μετά τον Σεισμό στην Ιαπωνία και την έκρηξη στο ιαπωνικό πυρηνικό εργοστάσιο Φουκουσίμα 1, πραγματοποιήθηκε «Τεστ Αντοχής» στους αντιδραστήρες του από την ΙΑΕΑ. Το 2017 ο 5ος αντιδραστήρας πήρε παράταση ζωής 10 έτη, έως το 2027 και το 2019 έγινε το ίδιο με τον 6ο η άδεια του οποίου ανανεώθηκε έως το 2029.Οι έλεγχοι έγιναν από τη ρωσική εταιρεία Rosatom και τη γαλλική EDF, σύμφωνα με τη βουλγαρική υπηρεσία ελέγχου των πυρηνικών. 

## Παραπομπές


## Εξωτερικοί σύνδεσμοι
* 

Κατηγορία:Επιστήμες και τεχνολογία στη Βουλγαρία
Κοζλοντουι
Λεοντάρης Παλάσκας

Ο **Λεοντάρης Παλάσκας** ήταν Έλληνας αρματολός. Η καταγωγή του ήταν από το χωριό Μεγάλη Γότιστα Ιωαννίνων της Πίνδου.  Υπηρέτησε στον Αλή Πασά, και μετά από λίγο καιρό, για άγνωστους λόγους πήγε στην Λάκα στον Βότζαρη. Εκεί παντρεύτηκε την θυγατέρα του και έγινε γαμπρός του. Την άνοιξη άρχισε να ετοιμάζεται για επίθεση στα Άγραφα. Στρατολόγησε μπουλουκτζίδες (αξιωματικούς) και συνεννοήθηκε με τον γιου του Κουτζονίκα Γεώργιο, ανιψιό του Βότζαρη για να ενισχύσει τον στρατό του. Ο Κουτζονίκας αντιτάχθηκε σφοδρά. Ο Παλάσκας όμως έκανε το δικό του, πήρε τον Γεώργιο, ο οποίος πολέμησε και σκοτώθηκε σε μια συμπλοκή με τους Τούρκους στο Χαλίκι της Θεσσαλίας. Οι Κουτζονικιώτες ορκίστηκαν εκδίκηση. Ένας από τους γιούς του Κουτζονίκα, ο Ζυγούρας, χωρίς την άδεια του πατέρα του έστησε καρτέρι, αλλά επειδή περίμενε καιρό και δεν είδε τον Παλάσκα να έρχεται, πυροβόλησε τον αδερφό του, χωρίς να τον σκοτώσει.  
## Πηγές
* (και https://books.google.gr/books?id=ajRCAAAAcAAJ&pg=PA85&dq=%CE%9B%CE%B5%CE%BF%CE%BD%CF%84%CE%AC%CF%81%CE%B7%CF%82+%CE%A0%CE%B1%CE%BB%CE%AC%CF%83%CE%BA%CE%B1%CF%82&hl=en&sa=X&ei=VXxPVcuJO8KqsgHQ-4AY&ved=0CCEQ6AEwAA#v=onepage&q=%CE%9B%CE%B5%CE%BF%CE%BD%CF%84%CE%AC%CF%81%CE%B7%CF%82%20%CE%A0%CE%B1%CE%BB%CE%AC%CF%83%CE%BA%CE%B1%CF%82&f=false)

Κατηγορία:Αρματολοί
Πρωτάθλημα πετοσφαίρισης Α' εθνικής κατηγορίας ανδρών 1970-1971

Το πρωτάθλημα Ελλάδας βόλεϊ ανδρών της περιόδου 1970–71, ήταν το τρίτο πρωτάθλημα της Α' Εθνικής πετοσφαίρισης ανδρών. Πρωταθλητής αναδείχθηκε ο Παναθηναϊκός για έκτη φορά στην ιστορία του, και μάλιστα αήττητος, παρά τον έντονο ανταγωνισμό που είχε από τρεις ομάδες, τον Ηρακλή, τον Ιωνικό και τον Ολυμπιακό. 

Οι αγώνες μεταξύ των τεσσάρων ήταν συναρπαστικοί και κρίθηκαν πολλές φορές στα πέντε σετ. Ο Παναθηναϊκός επικράτησε του Ηρακλή με 3–1 και 3–2, του Ιωνικού με τα ίδια σκορ, και του Ολυμπιακού με 3–1 και 3–0. Ηρακλής και Ιωνικός πήραν από μία νίκη εκτός έδρας με 3–2 στα μεταξύ τους παιχνίδια, ενώ κέρδισαν από δύο φορές τον Ολυμπιακό (ο Ηρακλής με 3–1 και 3–2 και ο Ιωνικός με 3–0 και 3–2) που έμεινε χωρίς νίκη σε ντέρμπι.

Οι ομάδες της Αττικής χρησιμοποίησαν ουδέτερα γήπεδα για τους αγώνες τους (κλειστά Σπόρτιγκ, Παναθηναϊκού και Νίκαιας), μια πρακτική που δεν ήταν πρωτόγνωρη καθώς είχε ήδη εφαρμοστεί στο πρωτάθλημα του μπάσκετ από το 1965. Οι Θεσσαλονικείς αγωνίστηκαν στο Αλεξάνδρειο, ενώ οι δύο επαρχιακές ομάδες αγωνίστηκαν στα γήπεδα της πόλης τους.

## Τελική Βαθμολογία

* Προβιβάστηκαν οι πρωταθλήτριες Α' κατηγορίας Κέντρου, Α' κατηγορίας Θεσσαλονίκης και η πρωταθλήτρια του Πανεπαρχιακού. Από την Εθνική κατηγορία αντίστοιχα υποβιβάστηκε η χειρότερη ομάδα που ανήκε σε κάθε μία από αυτές τις κατηγορίες.
*Ο Εθνικός Αλεξανδρούπολης αρχικά υποβιβάστηκε ως η χειρότερη επαρχιακή ομάδα σε σύγκριση με την Ε.Α. Λάρισας, όμως του επετράπη να παραμείνει στην κατηγορία με τις ομάδες να αυξάνονται έτσι σε 13 για την επόμενη περίοδο.

## Πηγές
*https://archive.today/20120723045221/www.athlitikihxo.gr/



Κατηγορία:Α εθνική κατηγορία πετοσφαίρισης ανδρών
Κατηγορία:Πετοσφαίριση το 1970
Κατηγορία:Πετοσφαίριση το 1971
Tepco

Η **Tōkyō Denryoku K.K.** (, Χέπμπορν: Tōkyō Denryoku Kabushiki-gaisha, *Ηλεκτρική Ενέργεια Τόκιο*) είναι εταιρεία παραγωγής ενέργειας στην Ιαπωνία. 

Ιδρύθηκε το 1951 και είναι σήμερα η μεγαλύτερη εταιρεία παραγωγής ενέργειας στην Ιαπωνία, ενώ παρέχει ενέργεια σε 45 εκατομμύρια κατοίκους. Το όνομα της εταιρίας έγινε διεθνές γνωστό με την καταστροφή στην Φουκουσίμα.

## Παραπομπές


## Εξωτερικοί σύνδεσμοι

* 

Κατηγορία:Επιχειρήσεις ενέργειας
Κατηγορία:Επιχειρήσεις της Ιαπωνίας
Κατηγορία:Εταιρείες ιδρυθείσες το 1951
Αρχείο συστήματος

Ένα **αρχείο συστήματος** (**system file**) είναι ένα αρχείο υπολογιστή που είναι σημαντικό για το λειτουργικό σύστημα, και χωρίς το οποίο ο υπολογιστής πιθανώς να μη λειτουργεί σωστά. Πιο συγκεκριμένα μπορεί να αναφέρεται στα εξής:

* `[[.sys]]` — επέκταση αρχείου των Microsoft Windows για αρχεία σχετικά με το σύστημα
* Το *[[System suitcase]]* του Mac OS
* Κάθε αρχείο που έχει χαρακτηριστεί από μια ιδιότητα "συστήματος" ("system" attribute)
* sys είναι ο βασικός κατάλογος του συστήματος αρχείων sysfs του Linux

Κατηγορία:Αρχεία υπολογιστή
Χάρυ Παρτς

Ο **Χάρυ Παρτς** (*Harry Partch*, 24 Ιουνίου 1901 – 3 Σεπτεμβρίου 1974) ήταν Αμερικανός πειραματιστής συνθέτης και θεωρητικός της μουσικής, φιλόσοφος και εικαστικός καλλιτέχνης. Ήταν μια από τις ηγετικές φυσιογνωμίες της μεταπολεμικής αβάν-γκαρντ. Οι κριτικοί τον έχουν αναγορεύσει ως έναν από τους σημαντικότερους Αμερικανούς συνθέτες του 20ού αιώνα.

## Δισκογραφία
**The World of Harry Partch* (Columbia Masterworks MS 7207 & MQ 7207, 1969)
**Delusion of the Fury* (LP Columbia Masterworks M2 30576, 1971; CD Innova 406, 2001)
**Enclosure II* (early speech-music works) (Innova 401)
**Enclosure V* ("On a Greek Theme") (Innova 405)
**Enclosure VI* ("Delusion of the Fury") (Innova 406)
**The Seventeen Lyrics of Li Po* (Tzadik, 1995). ASIN B000003YSU.
**Revelation In The Courthouse Park* (Tomato Records TOM-3004, 2003)

### Φιλμογραφία
**Enclosure I* (Innova 400, VHS)
**Enclosure IV* (Innova 404, VHS) "Delusion", "Music of HP" 
**Enclosure VII* (Innova 407, DVD) "Delusion", "Dreamer", Bonus Album, "Revelation"
**Enclosure VIII* (Innova 399, DVD)
**Musical Outsiders: An American Legacy - Harry Partch, [[Lou Harrison]] & [[Terry Riley]]*

## Βιβλιογραφία
*Blackburn, Philip (1998): *Harry Partch: Enclosure III*, Saint Paul: Innova, ISBN 096565690X
*Gilmore, Bob (1998): *Harry Partch, A Biography*, New Haven: Yale University Press
*Partch, Harry (1974): *Genesis of a Music*., New York: Da Capo Press, ISBN 030680106X
*Partch, Harry (1991): *Bitter Music: Collected Journals, Essays, Introductions and Librettos*, Champaign: University of Illinois Press

## Παραπομπές


## Εξωτερικοί σύνδεσμοι
* www.harrypartch.com
* Corporeal Meadows
* http://www.allmusic.com/artist/harry-partch-q7818

Κατηγορία:Κλασικοί συνθέτες του 20ού αιώνα
Κατηγορία:Μουσικολόγοι
Κατηγορία:Αμερικανοί συνθέτες κλασικής μουσικής
Nintendo 64

[300px|thumb|Η κονσόλα Nintendo 64 με το [χειριστήριο|χειριστήριό της]]
Το **Nintendo 64** (**Ν64**) είναι η τρίτη κονσόλα για βιντεοπαιχνίδια που κυκλοφόρησε η Nintendo. Πήρε το όνομά της από τον 64-μπιτο RISC επεξεργαστή της και κυκλοφόρησε τον Ιούνιο του 1996 στην Ιαπωνία ενώ στην Ευρώπη έκανε την εμφάνισή της το 1997.  Ήταν η τελευταία κονσόλα της Nintendo που χρησιμοποιούσε κασέτες (ROM cartridges) για τα παιχνίδια, μέχρι την κυκλοφορία του Nintendo Switch το 2017, αντί για  CD ή DVD που καθιερώθηκαν εκείνη την εποχή από το PSone της Sony και το Sega Saturn. Τα δύο παιχνίδια που κυκλοφόρησαν μαζί με την άφιξη της κονσόλας ήταν το *[[Super Mario 64]]* και το *[[Pilotwings 64]]*, ενώ στην Ιαπωνία κυκλοφόρησε και το *[[Saikyō Habu Shōgi]]*. Αρχικά είχε ανακοινωθεί με το όνομα Ultra 64 το οποίο άλλαξε στη συνέχεια λόγω πνευματικών δικαιωμάτων.

Το Nintendo 64 κυκλοφόρησε μετά το PS1 και το Saturn στον τότε "πόλεμο" των κονσολών 5ης γενιάς και παρόλο που ήταν το πιο ισχυρό τεχνολογικά, η χρήση κασετών λόγω της χαμηλής χωρητικότητας και λόγω του μεγάλου κόστους τους ήταν αποτρεπτική για τους κατασκευαστές βιντεοπαιχνιδιών στο να εκμεταλλευτούν την δύναμη της κονσόλας.

Η Nintendo σταμάτησε επίσημα την υποστήριξη του N64 το 2001, με την άφιξη του Gamecube.
Παγκοσμίως πούλησε περίπου 32.930.000 μονάδες. Τα δημοφιλέστερα παιχνίδια ήταν τα *[[Super Mario 64]]*, *[[Mario Kart 64]]*, *[[Donkey Kong 64]]*, *[[The Legend of Zelda: Ocarina of Time]]*, *[[The Legend of Zelda: Majora's Mask]]* και *[[GoldenEye 007]]*.

## Εξωτερικοί σύνδεσμοι

 

Κατηγορία:Nintendo 64
Κατηγορία:Κονσόλες της Nintendo
Κατηγορία:Κονσόλες βιντεοπαιχνιδιών πέμπτης γενιάς
Κατηγορία:Οικιακές κονσόλες βιντεοπαιχνιδιών
Enigma (συσκευή)

thumb|upright|Enigma σε χρήση, 1943

Οι μηχανές **Enigma** ήταν μια σειρά από ηλεκτρο-μηχανικές συσκευές κρυπτογράφησης ρότορα. Αναπτύχθηκαν και χρησιμοποιούνταν έως τα μέσα του εικοστού αιώνα για την προστασία της εμπορικής, διπλωματικής και στρατιωτικής επικοινωνίας. 

Η Enigma εφευρέθηκε από τον γερμανό μηχανικό Arthur Scherbius στο τέλος του Πρώτου Παγκοσμίου Πολέμου. Τα πρώτα μοντέλα είχαν χρησιμοποιηθεί για εμπορικούς σκοπούς από τις αρχές της δεκαετίας του 1920 και εγκρίθηκαν από τις στρατιωτικές και κυβερνητικές υπηρεσίες πολλών χωρών, κυρίως της ναζιστικής Γερμανίας πριν και κατά τη διάρκεια του Β΄ Παγκοσμίου Πολέμου. Πολλά διαφορετικά μοντέλα του Enigma παράχθηκαν, αλλά τα γερμανικά στρατιωτικά μοντέλα, τα **''Wehrmacht'' Enigmas**, ήταν τα πιο πολυσυζητημένα , γιατί είχαν plugboard, ήταν τα πιο πολύπλοκα. Ωστόσο, ιαπωνικά και ιταλικά μοντέλα ήταν επίσης σε χρήση.

## Η Δημιουργία
Το 1918, ο Γερμανός εφευρέτης Άρθουρ Σέρμπιους (Arthur Scerbius)  με τον στενό του φίλο Ρίτσαρντ Ρίτερ (Richard Ritter) δημιούργησαν την εταιρία Σέρμπιους και Ρίτερ μια καινοτομιακή μηχανική φίρμα που παρήγαγε τα πάντα, από τουρμπίνες ως θερμαινόμενα μαξιλάρια. Ο Σέρμπιους ήταν υπεύθυνος για την έρευνα και ανάπτυξη και κυρίως κοιτούσε για νέες ευκαιρίες. Μια από τις κυρίως ασχολίες του ήταν να αντικαταστήσει τα ανεπαρκή συστήματα κρυπτογραφίας που χρησιμοποιούνταν στον Α' Παγκόσμιο πόλεμο, τα οποία έσπασαν αυτά τα κρυπτογραφημένα μηνύματα μολύβι και χαρτί με μια μορφή κρυπτογράφησης η οποία θα εκμεταλλευόταν την τεχνολογία του 20ου αιώνα. Έχοντας σπουδάσει ηλεκτρολόγος μηχανικός στο Ανόβερο και το Μόναχο, ανέπτυξε ένα κομμάτι κρυπτογραφικής μηχανής η οποία ήταν ουσιαστικά μια ηλεκτρική βερσιόν του κώδικα Αλμπέρτι. Το ονομαζόμενο «*Enigma» (*Αίνιγμα) θα γινόταν το πιο τρομαχτικό για τους κρυπταναλυτές στην Ιστορία.

## Κατασκευή και λειτουργία
μικρογραφία|Μιά απλή ανοιχτή συσκευή Αίνιγμα
Το Αίνιγμα του Σέρμπιους αποτελούντο από έναν αριθμό ευφυών εξαρτημάτων, τα οποία έβαλε και συνέδεσε μέσα σε μια φοβερή και πολύπλοκη κρυπτογραφική μηχανή. Ωστόσο αν σπάσουμε την μηχανή και την επανακατασκευάσουμε σε στάδια, τότε οι υπογραμμισμένες αρχές του θα φανούν. Η βασική μορφή της εφεύρεσης του Σέρμπιους αποτελείται από τρία στοιχεία συνδεδεμένα μεταξύ τους με καλώδια: ένα πληκτρολόγιο για εισαγωγή του κάθε απλού (αρχικού) ψηφίου που ανήκει στο επίσης αρχικό κείμενο, μία ενότητα "ανακατέματος" η οποία κρυπτογραφεί το κάθε ψηφίο σε ένα ξεχωριστό κρυπτογραφημένο ψηφίο, και έναν πίνακα με διάφορους λαμπτήρες όπου φαινόταν το τελικό κρυπτογραφημένο ψηφίο.

Για να κρυπτογραφηθεί ένα γράμμα, ο χρήστης πατάει το αντίστοιχο με αυτό που θέλει γράμμα στο πληκτρολόγιο, το οποίο στέλνει έναν ηλεκτρικό παλμό στην κεντρική μονάδα ανακατέματος και βγαίνει από την άλλη πλευρά ως ένα άλλο ψηφίο.

## Πηγές

"The Code Book" του Simon Singh

Κατηγορία:Κρυπτογραφία
Στίβεν Κλέινι

Ο **Στίβεν Κλέινι** (*Stephen Cole Kleene*, 5 Ιανουαρίου 1909 – 25 Ιανουαρίου 1994) ήταν Αμερικανός μαθηματικός.

Γεννήθηκε στο Χάρτφορντ του Κονέκτικατ των Η.Π.Α. Ήταν μαθηματικός που έθεσε τις βάσεις για τη θεωρητική υπολογιστική επιστήμη. Είναι ευρέως γνωστός ως ιδρυτής της αναδρομικής θεωρίας, κλάδου της μαθηματικής λογικής.

## Παραπομπές


## Δείτε επίσης
* Αστέρι Κλέινι

## Εξωτερικοί σύνδεσμοι

* Biographical memoir  – από το Saunders Mac Lane
* Βιβλιογραφία του Κλέινι 
*  Συνέντευξη του Κλέινι και του Τζον Μπάρκλεϊ Ρόσερ

Κατηγορία:Αμερικανοί μαθηματικοί
Κατηγορία:Αμερικανοί επιστήμονες υπολογιστών
Κατηγορία:Μαθηματικοί του 20ού αιώνα
.sys

Η κατάληξη αρχείου **.sys** χρησιμοποιείται στα Microsoft Windows και σε λειτουργικά συστήματα τύπου DOS.

Τα πιο πολλά αρχεία .sys είναι οδηγοί συσκευών που εκτελούνται σε κατάσταση "real-mode" του επεξεργαστή. Κάποια από τα αρχεία όμως που χρησιμοποιούν αυτήν την κατάληξη δεν είναι: τα αρχεία MSDOS.SYS και IO.SYS είναι βασικά αρχεία του λειτουργικού συστήματος στο MS-DOS και στα Windows 9x. Το αρχείο CONFIG.SYS επίσης περιλαμβάνει διάφορες επιλογές και ρυθμίσεις (ενώ δηλώνει και ποιοι οδηγοί συσκευών πρόκειται να φορτωθούν).

## Αναφορές


Κατηγορία:DOS
Κατηγορία:Microsoft Windows
Καλλίνικος Κρεάνγκα

Ο **Καλλίνικος Κρεάνγκα** είναι επαγγελματίας παίκτης του αθλήματος της επιτραπέζιας αντισφαίρισης. Γεννήθηκε στην πόλη Μπίστριτσα (ρουμ. Bistriţa) της Ρουμανίας στις 8 Μαρτίου του 1972. Το 1989, όταν έλαβε μέρος στο Ευρωπαϊκό Τουρνουά Επιτραπέζιας Αντισφαίρισης του Λουξεμβούργου εκπροσωπώντας τη Ρουμανία, του έγινε η πρόταση να ενταχθεί στην εθνική ομάδα επιτραπέζιας αντισφαίρισης της Ελλάδας και έτσι στα 17 του χρόνια ήρθε στην Ελλάδα. Από τότε έχει λάβει σειρά διακρίσεων σε ευρωπαϊκά και παγκόσμια πρωταθλήματα. Είναι ένας άκρως επιθετικός παίκτης με πολύ θεαματικό τρόπο παιχνιδιού. Το αναγνωριστικό χαρακτηριστικό του είναι το πολύ δυνατό και ιδιότροπο ρεβέρ του. Είναι δεξιόχειρας και χρησιμοποιεί ευρωπαϊκό τρόπο κρατήματος της ρακέτας (shakehand).

Το 2004 έφτασε μέχρι το Νο 7 της παγκόσμιας κατάταξης.

## Ομάδες που έχει συμμετάσχει
* A.C. Ζωγράφου (Ελλάδα) (μέχρι το1995)
* Finower TTC (1995/96; 2. Bundesliga, Γερμανία)
* Royal Villette Charleroi, (Βέλγιο), μέχρι το1996)
* TTC Weinheim (2.BL, Γερμανία)
* TTF Ochsenhausen (Γερμανία)
* Montpellier TT (Γαλλία)
* Hennebont (Γαλλία)

## Διακρίσεις
*Χάλκινο μετάλλιο στο μικτό διπλό του παγκόσμιου πρωταθλήματος του 1991
*Χρυσό μετάλλιο στο μικτό διπλό στο ευρωπαϊκό πρωτάθλημα του 1992
*Χρυσό μετάλλιο στο διπλό ανδρών στο ευρωπαϊκό πρωτάθλημα 1994
*Χάλκινο μετάλλιο στο ατομικό του παγκόσμιου πρωταθλήματος του 2003
*Χρυσό μετάλλιο στο Ευρωπαϊκό TOP 12 του 2011

## Παραπομπές


## Εξωτερικοί σύνδεσμοι
* 

## Πηγές
*Ittf 

Κατηγορία:Έλληνες αθλητές της επιτραπέζιας αντισφαίρισης
Κατηγορία:Έλληνες ρουμανικής καταγωγής
Κύπελλο Ελλάδος υδατοσφαίρισης ανδρών 2011

Την σεζόν **2010-2011** η τελική φάση του Κυπέλλου Ελλάδος υδατοσφαίρισης ανδρών διεξήχθη στην Κάλυμνο στις 3 και 4 Ιουνίου 2011. Δεν έγινε μικρός τελικός. Κυπελλούχος αναδείχθηκε ο Ολυμπιακός για 14η φορά στην ιστορία του. 

## Αποτελέσματα
### Α' Φάση
17 Ιανουαρίου 2011

### Β' φάση
9 Φεβρουαρίου 2011

### Προημιτελικοί
16 Μαρτίου 2011

## Φάιναλ-4, [[Κάλυμνος]]
### Ημιτελικοί
3 Ιουνίου 2011

### Τελικός
4 Ιουνίου 2011

## Κατάταξη

#  **[[Αρχείο:630px_seven_vertical_stripes_HEX-ED1C24_and_White.svg|24x24εσ|630px seven vertical stripes HEX-ED1C24 and White]]** **[[Ολυμπιακός Σύνδεσμος Φιλάθλων Πειραιώς (υδατοσφαίριση)|Ολυμπιακός]]**: **Κυπελλούχος Ελλάδος 2011**
# 24px Πανιώνιος
#  24px Παναθηναϊκός και 24px Χίος

## Εξωτερικοί σύνδεσμοι
*Ιστότοπος onsports.gr Αποτελέσματα Α' φάσης, 17 Ιανουαρίου 2011
*Ιστότοπος aboutsport.gr Αποτελέσματα Β' φάσης, 10 Φεβρουαρίου 2011
*Ιστότοπος prasinanea.gr Αποτελέσματα προημιτελικών, 17 Μαρτίου 2011
*Ιστότοπος gazzetta.gr Πανιώνιος−Χίος 10−6
*Ιστότοπος gazzetta.gr Ολυμπιακός−Παναθηναϊκός 10−3
*Ιστότοπος gazzetta.gr Ολυμπιακός−Πανιώνιος 10−8



2011
Κατηγορία:Υδατοσφαίριση το 2011
Κυπάρισσος Θεσπρωτίας

*Για άλλους οικισμούς με το όνομα Κυπάρισσος δείτε το λήμμα: [[Κυπάρισσος (αποσαφήνιση)]]*

Ο **Κυπάρισσος** ή το **Κυπάρισσο** είναι ελληνικό πεδινό χωριό του δήμου Φιλιατών της περιφέρειας Ηπείρου (Σχέδιο Καλλικράτης) σε υψόμετρο 50 μέτρα.

Παλαιότερα  ανήκε  στην άλλοτε επαρχία Φιλιατών του νομού Θεσπρωτίας. Από το 1999 έως το 2010 σύμφωνα με την τότε διοικητική διαίρεση της Ελλάδας αποτελούσε έδρα κοινότητας του δήμο Φιλιατών. Από 1 Ιανουαρίου 2011 αποτελεί ιδία έδρα της ομώνυμης τοπικής κοινότητας, της δημοτικής ενότητας Φιλιατών, του ομώνυμου Δήμου.
Βρίσκεται ανατολικά της Ηγουμενίτσας και στο μέσον περίπου του δρόμου προς Φιλιάτες παρά τις όχθες του Θυάμιδος (Καλαμά) ποταμού. Πρόκειται για ένα χωριό του οποίου ο πληθυσμός ασχολείται κυρίως με την μικροκτηνοτροφία και τη γεωργία, διαθέτοντας δημοτικό σχολείο. Το 2001 το χωριό αριθμούσε 122 κατοίκους ενώ με την απογραφή του 2011 είχε 111 κατοίκους.

Εκκλησιαστικά υπάγεται στη Μητρόπολη Παραμυθίας, Φιλιατών, Γηρομερίου και Πάργας. Η εκκλησία του χωριού είναι αφιερωμένη στον Άγιο Ιωάννη.

* Παλαιότερη ονομασία του χωριού ήταν **Ματζάρι**, (ή Ματζάριον), μέχρι το 1958 που μετονομάστηκε σε "Άγιος Αρσένιος". Δύο χρόνια μετά, το 1960, έλαβε το σημερινό του όνομα.

## Παραπομπές


Κατηγορία:Χωριά της περιφερειακής ενότητας Θεσπρωτίας
Κατηγορία:Δήμος Φιλιατών
Λίρα της Νότιας Ροδεσίας

Η **λίρα** ήταν το νόμισμα της Βρετανικής αποικίας της Νότιας Ροδεσίας (σήμερα Ζιμπάμπουε) από τα τέλη του 19ου αιώνα έως και το 1955. Το νόμισμα αυτό ήταν σε χρήση και  στην Βόρεια Ροδεσία (σήμερα Ζάμπια) αλλά και στη Νυασαλάνδη (σήμερα Μαλάουι). Η λίρα υποδιαιρούταν σε 20 σελίνια και κάθε σελίνι σε 12 πένες (1λίρα= 240 πένες).

## Ιστορία
Κάποιες ιδιωτικές τράπεζες εξέδιδαν ήδη από το 1896 τραπεζογραμμάτια με την ονομασία λίρες των οποίων η αξία ήταν ίση με την αξία της  Βρετανικής λίρας και αργότερα το 1932 κυκλοφόρησε η πρώτη σειρά κερμάτων. Το 1938, ιδρύεται το *Νομισματικό Συμβούλιο της Νότια Ροδεσίας* το οποίο αναλαμβάνει την έκδοση των χαρτονομισμάτων την αμέσως επόμενη χρονιά. Το 1953 η Νυασαλάνδη, η Νότια και η Βόρεια Ροδεσία σχηματίσουν  την Ομοσπονδία της Ροδεσίας και Νυασαλάνδης, η οποία συνέχισε να χρησιμοποιεί την λίρα της νότιας Ροδεσίας έως και το 1955.

Το 1955 το μέχρι τότε Νομισματικό συμβούλιο της  Νότια Ροδεσίας μετονομάζεται *Νομισματικό Συμβούλιο της Κεντρικής Αφρικής* και το ίδιο έτος θεσμοθετείται η λίρα  της Ροδεσίας και Νυασαλάνδης Το 1956 με την κυκλοφορία του νέου νομίσματος η λίρα της νότιας Ροδεσίας παύει να υφίσταται ως νόμισμα.

## Κέρματα
Το 1932 εκδίδονται νομίσματα από ασήμι 925 βαθμών με τις εξής ονομαστικές αξίες: 
*3 πένες 
*6 πένες 
*1 σελίνι
*2 σελίνια 
*½ κορώνα (2 ½ σελίνια). 

Το 1934 εκδίδονται κέρματα από κράμα χαλκού-νικελίου τα οποία ήταν με οπή με άξιες  της ½ και 1 πένας. Το 1942 τα νομίσματα από χαλκονικέλιο αντικαθίστανται από χάλκινα. Το 1944 τα ασημένια νομίσματα απαξιώνονται σε  500 βαθμών καθαρότητας και τελικά το 1947 αντικαθίστανται από από χαλκονικέλιο. Τα τελευταία κέρματα της λίρας της νότιας Ροδεσίας εκδίδονται το 1954.

## Τραπεζογραμμάτια
Το 1896 το υποκατάστημα στο Σόλσμπερυ (σήμερα Χαράρε) της Standard Bank of South Africa εξέδωσε πρώτη τραπεζογραμμάτια της λίρας της νότιας Ροδεσίας με αξίες των 1 και 5 λιρών. Η ίδια τράπεζα εξέδωσε αργότερα χαρτονομίσματα των 10 σελινίων. Επισης χαρτονομίσματα εξέδωσαν και οι τράπεζες  Bank of Africa,  Barclays Bank και η National Bank of South Africa. Οι ιδιωτικές τράπεζες έπαψαν να εκδίδουν χαρτονομίσματα το  1938.

Το 1939, το Νομισματικό Συμβούλιο της Νότια Ροδεσίας εκδίδει  χαρτονομίσματα με αξία 10 σελινίων, 1 και 5 λιρών, μεταξύ των ετών 1943 και 1948 χαρτονομίσματα των 5 σελινίων και το 1953 των 10 λιρών. Το 1955 το Νομισματικό συμβούλιο της Κεντρικής Αφρικής εκδίδει χαρτονομίσματα με αξίες των 10 σελλινίων, και της 1, 5 και 10 λιρών.

## Δείτε επίσης
Λίρα της Ροδεσίας

## Πηγές
*  Krause, Chester L. and Clifford Mishler (1991). Standard Catalog of World Coins: 1801–1991 (18th ed. ed.). Krause Publications. ISBN 0873411501. 
*  Pick, Albert (1994). Standard Catalog of World Paper Money: General Issues. Colin R. Bruce II and Neil Shafer (editors) (7th ed.). Krause Publications. ISBN 0-87341-207-9. 
*  Pick, Albert (1990). Standard Catalog of World Paper Money: Specialized Issues. Colin R. Bruce II and Neil Shafer (editors) (6th ed.). Krause Publications. ISBN 0-87341-149-8.

Κατηγορία:Ιστορικά νομίσματα
Κατηγορία:Ζιμπάμπουε
Ομοσπονδία Κομμουνιστικών Νεολαιών Ελλάδας

Η **Ομοσπονδία Κομμουνιστικών Νεολαιών Ελλάδας** (**ΟΚΝΕ**), ήταν η ονομασία της oργάνωσης νεολαίας του ΣΕΚΕ και του ΚΚΕ έως το 1943.

## Ίδρυση και δράση
Ιδρύθηκε τον Νοέμβριο του 1922, με την ολοκλήρωση του πρώτου της συνεδρίου, που έγινε στην Αθήνα και προέβλεπε τη συνένωση μικρότερων σοσιαλιστικών οργανώσεων νεολαίας σε μία πανελλαδική οργάνωση με ενιαία πολιτική και οργανωτική καθοδήγηση. 

Η οργάνωση ανέπτυξε έντονη δράση εναντίον της δικτατορίας Πάγκαλου και αργότερα εναντίον της δικτατορίας Μεταξά, ενώ ανάμεσα στις σημαντικότερες πρωτοβουλίες της συγκαταλέγεται κατά τη διάρκεια της κατοχής η οργάνωση της φοιτητικής απεργίας της 17ης Νοεμβρίου 1941.

Το 1943 η ΟΚΝΕ αυτοδιαλύθηκε, προκειμένου να δημιουργηθεί η ΕΠΟΝ για την οργάνωση του αγώνα της νεολαίας εναντίον των κατακτητών. 

Η ΟΚΝΕ ανέδειξε μερικές από τις σημαντικότερες μορφές του ελληνικού κομμουνιστικού κινήματος, ανάμεσα στις οποίες η αγωνίστρια Ηλέκτρα Αποστόλου, που εκτελέστηκε από τους Γερμανούς, και ο Χρήστος Μαλτέζος, γραμματέας της οργάνωσης επί Μεταξά, που δολοφονήθηκε στις φυλακές της Κέρκυρας το 1938. Άλλα κορυφαία γυναικεία στελέχη της ΟΚΝΕ ήταν η Αύρα Βλάσση-Παρτσαλίδη, η Δόμνα Παπάζογλου κ.α. Κεντρικό δημοσιογραφικό όργανο της ΟΚΝΕ υπήρξε η εβδομαδιαία εφημερίδα «Νεολαία» και θεωρητικό όργανο το περιοδικό «Νέος Λενινιστής».

## Γραμματείς της ΚΕ της ΟΚΝΕ
# Ζακ Βεντούρα, 1922
# Σπύρος Θεοδώρου, 1923
# Λευτέρης Αποστόλου, 1924
# Νίκος Ζαχαριάδης, 1925 - 1926
# Γιώργος Κολοζώφ, 1927
# Γιώργος Κωνσταντινίδης (Ασημίδης), 1928
# Γιώργος Ντούβας (Βορεινός), 1929
# Πέτρος Ρούσος, 1930
# Νίκος Μουτζούρης, 1931 - 1932
# Αρίστος Βασιλειάδης, 1933
# Νίκος Ζαγουρτζής, 1934
# Γιάννης Νάκος, 1935
# Δημήτρης Παρτσαλίδης, τέλη 1935 - αρχές 1936
# Βασίλης Μπαρτζιώτας, 1936 - Σεπτέμβριος 1937
# Χρήστος Μαλτέζος, 1937 - Μάιος 1938
# Αδάμ Μολυβάς, 1941 - 1942
# Δημήτρης Βλαντάς, 1942 - 1943

## Δείτε επίσης
* Κομμουνιστική Νεολαία Ελλάδας (ΚΝΕ)

## Πηγές
* Δοκίμιο Ιστορίας του ΚΚΕ, τόμος Α΄ 1918-1949, Σύγχρονη Εποχή, Αθήνα 2012
* Χρήστου Ν. Τσιντζιλώνη, ΟΚΝΕ 1922-1943, Σύγχρονη Εποχή, Αθήνα 1989

## Παραπομπές


Κατηγορία:Ιστορία του Κομμουνιστικού Κόμματος Ελλάδας
Κατηγορία:Κομμουνιστική Νεολαία Ελλάδας
Απόστολος Γκρόζος

Ο **Απόστολος Γκρόζος** (Κομοτηνή, 12 Ιουνίου 1892 - Βουκουρέστι, 22 Ιουνίου 1981) ήταν Έλληνας συνδικαλιστής και στέλεχος του ΚΚΕ.

## Βιογραφία
Γεννήθηκε στην Κομοτηνή το 1892 και σύντομα αναδείχθηκε σε υψηλόβαθμο στέλεχος του ΚΚΕ. Κατά τη διάρκεια της Κατοχής πήρε μέρος στην Εθνική Αντίσταση ως στέλεχος του ΕΑΜ, ενώ στον Εμφύλιο διετέλεσε υπουργός Εργασίας στην Προσωρινή Δημοκρατική Κυβέρνηση με πρόεδρο τον Παρτσαλίδη (Ιανουάριος–Σεπτέμβριος 1949). Το 1956, μετά την καθαίρεση του Νίκου Ζαχαριάδη, έγινε γενικός γραμματέας του ΚΚΕ, επικεφαλής συλλογικής ηγεσίας.

Πέθανε το 1981 στο Βουκουρέστι, όπου ζούσε ως πολιτικός πρόσφυγας. Η κηδεία του έγινε στην Καβάλα.

## Παραπομπές


Κατηγορία:Έλληνες κομμουνιστές
Κατηγορία:Γενικοί Γραμματείς του Κομμουνιστικού Κόμματος Ελλάδας
Κατηγορία:Έλληνες συνδικαλιστές
Κατηγορία:Μέλη του ΕΑΜ
Ημερολόγιον της Μεγάλης Ελλάδος

thumb|right|250px|Εξώφυλλο της πρώτης έκδοσης, 1922
Το **Ημερολόγιον της Μεγάλης Ελλάδος** είναι ετήσια λογοτεχνική, καλλιτεχνική και επιστημονική επιθεώρηση υπό τη διεύθυνση του Γεωργίου Δροσίνη, από τις Εκδόσεις Ι. Σιδέρης. Εκδόθηκαν 15 τόμοι, από το 1922 μέχρι το 1936.Σύμφωνα με την Άννα Χρυσόγελλου-Κάτση, (Εγκυκλοπαίδεια του Ελληνικού Τύπου, 1784-1974, (2008), Ινστιτούτο Νεοελληνικών Ερευνών/Εθνικό Ίδρυμα Ερευνών):

“….Αποτέλεσε την τελευταία και μακροβιότερη εκδοτική προσπάθεια του Γ. Δροσίνη. Η έκδοσή του ξεκίνησε το 1921, σε μια ευτυχή στιγμή της ελληνικής ιστορίας, όταν ο ελληνικός στρατός βρισκόταν θριαμβευτής στη Μ. Ασία, και στη συμπλήρωση ενός αιώνα από την επανάσταση του 1821. Είναι δε σημαντικό το γεγονός ότι, παρά την τελική έκβαση της μικρασιατικής εκστρατείας και τη διάψευση των ελπίδων, το ΗΜΕ επέζησε μέχρι και το 1936 φιλοξενώντας ποικίλες συνεργασίες πολλών και αξιόλογων συνεργατών….”

Ενδεικτικά μεταξύ των συνεργατών της έκδοσης, βρίσκουμε τα ονόματα των Γ. Αθάνα (Γ. Αθανασιάδη - Νόβα), Μπάμπη Άννινου, Δ. Βουτυρά, Ι. Γρυπάρη, Σ. Δάφνη, Σ. Μ. Θεοτόκη, Ι. Μπουκουβάλα-Αναγνώστου, Ι. Θ. Κακριδής, Α. Καρκαβίτσα, Εμ. Κριαρά, Εμ. Λυκούδη, Α. Ορλάνδου, Κ. Παλαμά, Ν. Πετιμεζά – Λαύρα, Ι. Πολέμη, Α. Προβελέγγιου, Ι. Ν. Σβορώνου, Α. Τζάρτζανου.

Επίσης στα περιεχόμενα του Ημερολογίου περιλαμβάνονται χαρακτηριστικά έργα/σκίτσα των Κωνσταντίνου Μαλέα, Κωνσταντίνου Παρθένη (μεταξύ των έργων του βρίσκουμε και σκίτσο του έργου «Ευαγγελισμός» που κέρδισε 1ο βραβείο σε έκθεση θρησκευτικής τέχνης, το 1911) και Γεωργίου Ροϊλού. Τέλος από το 1926 μέχρι και το τελευταίο τεύχος του 1936, στους καλλιτεχνικούς συνεργάτες του περιοδικού αναφέρεται και το όνομα του Νίκου Χατζηκυριάκου-Γκίκα, ο οποίος πιθανότατα συμμετέχει στην «αισθητική» επιμέλεια της έκδοσης, καθώς δεν εμφανίζεται με κάποιο ενυπόγραφο έργο στα περιεχόμενα του περιοδικού.
## Εξωτερικοί σύνδεσμοι
* Ψηφιακή Συλλογή Δανιηλίς: Ψηφιακά Τεκμήρια Δημοτικής Βιβλιοθήκης Πατρών - Βιβλιοθήκη & Κέντρο Πληροφόρησης, Πανεπιστήμιο Πατρών -*Ανοικτή Πρόσβαση στο πλήρες κείμενο των άρθρων του περιοδικού*
* Βιβλιοθήκη και Κέντρο Πληροφορησης Π.Ι. - *Ανοικτή Πρόσβαση στο πλήρες κείμενο των άρθρων του περιοδικού*

Κατηγορία:Ελληνικά λογοτεχνικά περιοδικά
Λόγιος Ερμής (Σύγγραμμα Φιλολογικόν)

μικρογραφία|425x425εσ|Εξώφυλλο του 1866
Ο **Λόγιος Ερμής** ήταν περιοδική έκδοση του Κωνσταντίνου Κόντου, καθηγητή της Φιλοσοφικής Σχολής του Πανεπιστημίου Αθηνών στον τομέα των «ελληνικών γραμμάτων». 

Αν και, όπως δηλώνεται στο εξώφυλλο του πρώτου τεύχους, πρόκειται για ένα «Σύγγραμμα φιλολογικόν περιοδικόν τετράκις του έτους εκδιδόμενον», μόνο 4 τεύχη [Τ. 1, Τεύχος 1-3 (1866-1867], Τ. 5, Τεύχος 1 (1876)] έχουν εντοπιστεί σε διάφορες βιβλιοθήκες/συλλογές της χώρας μας (Δημοτική Βιβλιοθήκη Πατρών, Βιβλιοθήκη της Βουλής των Ελλήνων, Ελληνικό και Λογοτεχνικό Ιστορικό Αρχείο, Πανεπιστήμιο Κρήτης κλπ.) Τα τρία πρώτα τεύχη του περιοδικού εκδόθηκαν στο Λέιντεν, ενώ το τεύχος του 1876 στην Αθήνα (Τυπογραφείο Θρασύβουλου Παπαλεξανδρή).

Το περιεχόμενο και των τεσσάρων τευχών έχει ψηφιοποιηθεί και ευρετηριαστεί στη ψηφιακή συλλογή Δανϊηλίς στο πλαίσιο σχετικής συνεργασίας της Βιβλιοθήκης & Κέντρου Πληροφόρησης του Πανεπιστημίου Πατρών και της Δημοτικής Βιβλιοθήκης Πατρών. Εκτενής αρθρογραφία του Κ. Κόντου μπορεί να αναζητηθεί στην ψηφιακή συλλογή Πλειάς, όπου ευρετηριάζονται περισσότερα από 50 άρθρα του (Γλωσσικαί παρατηρήσεις, Ποικίλα φιλολογικά κλπ) σε σημαντικά περιοδικά όπως η Εστία (περιοδικό) και ο Παρνασσός.

## Πηγές

*
* 

* 

* 

* 

## Προτεινόμενη βιβλιογραφία
*Θανάσης Καραβάτος, *Ερμής ο Λόγιος: ένα βήμα διαλόγου για τη μετακένωση του ζωικού μαγνητισμού-μεσμερισμού *, Τα Ιστορικά, τομ.12, τ/χ.23, (Δεκέμβριος 1995), σελ.299-316

* 

## Δικτυακοί τόποι
*Ψηφιακή Συλλογή Δανιηλίς: Ψηφιακά Τεκμήρια Δημοτικής Βιβλιοθήκης Πατρών - Βιβλιοθήκη & Κέντρο Πληροφόρησης, Πανεπιστήμιο Πατρών -*Ανοικτή Πρόσβαση στο πλήρες κείμενο των άρθρων του περιοδικού*

Κατηγορία:Ελληνικά λογοτεχνικά περιοδικά
Κατηγορία:Ελληνικά φιλολογικά περιοδικά
Το Σκοτεινό Αντικείμενο του Πόθου

**Το Σκοτεινό Αντικείμενο του Πόθου** () είναι γαλλική δραματική ταινία του 1977 σε σκηνοθεσία Λουί Μπουνιουέλ, βασισμένη στο μυθιστόρημα του Πιέρ Λουί *La Femme et le Pantin* του 1898. Είναι το τελευταίο έργο του μεγάλου σουρεαλιστή σκηνοθέτη.

## Πλοκή
Βρισκόμαστε σε ένα βαγόνι της αμαξοστοιχίας με προορισμό από τη Σεβίλλη προς τη Μαδρίτη. Ο επιχειρηματίας Ματιού καταβρέχει με έναν κουβά τη νεαρή Κοντσίτα. Οι συνεπιβάτες του βαγονιού, μια κυρία με την θυγατέρα της, ένας δικαστής, και ένας νάνος, ψυχολόγος το επάγγελμα, ζητούν να τους εξηγήσει την αιτία αυτής της πράξης του. Ο Ματιού εξιστορεί την οδύνη του από τον ακόρεστο έρωτα που τρέφει για την νεαρή αλλά ψυχρή Κοντσίτα, η οποία προτιμάει να κυκλοφορεί με τρομοκράτες. 
## Κριτική
Πλημμυρισμένο από ερωτισμό φέρνει στην επιφάνεια την εμμονή του σκηνοθέτη με τη σκοτεινή πλευρά του πόθου. Η ταινία αποπειράται να εκφράσει τις αντιφάσεις του χαρακτήρα του ανθρώπου και της ζωής, άλλοτε αποτυπώνοντας την πραγματικότητα και άλλοτε υπερβαίνοντάς την. Οι επιρροές του και οι αισθητικές του καταβολές από τον Μαρκήσιο Ντε Σαντ, το γοτθικό μυθιστόρημα, τον έρωτα, την πολιτική, τον αθεϊσμό, τον αναρχισμό και κυρίως τη χιουμοριστική του διάθεση συνθέτουν ένα έργο πολύπλευρο και ανεξάντλητο. Με ανατρεπτική διάθεση ο Μπουνιουέλ χρησιμοποιεί δύο διαφορετικές ηθοποιούς στον πρωταγωνιστικό ρόλο της Κοντσίτα. (πηγή: Καθημερινή, σειρά DVD: Χρυσή Ταινιοθήκη)

## Αναφορές

## Εξωτερικοί σύνδεσμοι
*
# http://www.allrovi.com/movies/movie/v49269
# http://www.criterion.com/current/posts/169-that-obscure-object-of-desire

Κατηγορία:Ταινίες του 1977
Κατηγορία:Γαλλικές ταινίες της δεκαετίας 1970
Κατηγορία:Σπονδυλωτές ταινίες
Κατηγορία:Σουρεαλιστικές ταινίες
Κατηγορία:Γαλλόφωνες ταινίες
Κατηγορία:Ισπανόφωνες ταινίες
Κατηγορία:Ταινίες γυρισμένες στην Ελβετία
Κατηγορία:Ταινίες γυρισμένες στη Μαδρίτη
Κατηγορία:Ταινίες σε σκηνοθεσία Λουίς Μπουνιουέλ
Τριστάνα

Η **Τριστάνα** είναι έργο κινηματογραφικό ισπανικής παραγωγής του 1970 σε σκηνοθεσία του Λουίς Μπουνιουέλ. Το 1971 προτάθηκε για Όσκαρ καλύτερης ξενόγλωσσης παραγωγής.
## Πλοκή
Η μητέρα της Τριστάνας πεθαίνει. Ο πλούσιος γαιοκτήμονας Δον Λόπε, πρότυπο Δον Χουάν αποφασίζει να την υιοθετήσει, και μετακομίζει στην κυρία Σατούρνα. Πουλάει όλα τα υπάρχοντα της μητέρας της Τριστάνας, για να τα εξαργυρώσει. Η Τριστάνα στον ύπνο της ονειρεύεται τον αποκεφαλισμό του Δον Λόπε. Ονειρεύεται επίσης, ότι ο Δον Λόπε την θέλει για ερωμένη του. Του δίνεται. Ο Δον Λόπε όμως την θέλει να είναι «ελεύθερη γυναίκα». 

## Διανομή ρόλων
*Κατρίν Ντενέβ ως Τριστάνα
*Φερνάντο Ρέι ως Δον Λόπε
*Φράνκο Νέρο ως Οράσιο

## Παραπομπές

## Εξωτερικοί σύνδεσμοι
*

Κατηγορία:Ταινίες του 1971
Κατηγορία:Ισπανόφωνες ταινίες
Κατηγορία:Ισπανικές ταινίες
Κατηγορία:Ιταλικές ταινίες της δεκαετίας 1970
Κατηγορία:Γαλλικές ταινίες της δεκαετίας 1970
Κατηγορία:Ταινίες σε σκηνοθεσία Λουίς Μπουνιουέλ
Κατηγορία:Ταινίες βασισμένες σε ισπανικά μυθιστορήματα
Κατηγορία:Ταινίες γυρισμένες στη Μαδρίτη
Η Ωραία της Ημέρας

**Η Ωραία της Ημέρας** () είναι γαλλική δραματική ταινία του 1967 σε σκηνοθεσία του Λουίς Μπουνιουέλ , βασισμένη στο ομώνυμο μυθιστόρημα του Ζοζέφ Κεσέλ. Πρωταγωνιστούν οι Κατρίν Ντενέβ, Ζαν Σορέλ και Μισέλ Πικολί.

## Πλοκή
Η νεαρή Σεβερίν Σερίζ (Κατρίν Ντενέβ), Παριζιάνα μεσοαστή, είναι παντρεμένη με τον γιατρό Πιερ (Ζαν Σορέλ) και έχουν μεγάλη οικονομική άνεση. Η Σεβερίν αγαπάει τον άντρα της, αλλά δεν την ελκύει ερωτικά. Ο αδηφάγος ερωτισμός της βρίσκει διέξοδο σε ερωτικές φαντασιώσεις και σε σαδομαζοχιστικά ερωτικά παιχνίδια. Επιχειρεί να βρει διέξοδο, πηγαίνοντας να δουλέψει τα απογεύματα στον οίκο ανοχής της Μαντάμ Αναΐ (Ζενεβιέβ Παζ). Στον χώρο αυτό παίρνει το όνομα «η Ωραία της Ημέρας». Απορροφημένος από τις δραστηριότητες που επιτάσσει η μικροαστική καθημερινότητα, ο άνδρας της δεν υποψιάζεται τίποτε. Τα πράγματα όμως θα δυσκολέψουν και τα προσχήματα θα είναι δύσκολο να κρατηθούν, όταν ένας πελάτης της, την ερωτεύεται... 
Η ταινία παρουσιάζει έναν κόσμο όπου η πραγματικότητα έχει πολλές όψεις, περισσότερες απ' όσες φαντάζεται ο θεατής και τίποτα δεν είναι όπως φαίνεται.

## Υποδοχή
### Διακρίσεις
Στο Διεθνές Φεστιβάλ Κινηματογράφου Βενετίας το 1967, *Η Ωραία της Ημέρας* απέσπασε το Λέοντα του Αγίου Μάρκου (βραβείο καλύτερης ταινίας).

## Παραπομπές


## Εξωτερικοί σύνδεσμοι
*

Κατηγορία:Ταινίες του 1967
Κατηγορία:Γαλλικές ταινίες της δεκαετίας 1960
Κατηγορία:Ταινίες βασισμένες σε γαλλικά μυθιστορήματα
Κατηγορία:Γαλλόφωνες ταινίες
Κατηγορία:Ισπανόφωνες ταινίες
Κατηγορία:Νικητές Χρυσού Λέοντα
Κατηγορία:Ταινίες σε σκηνοθεσία Λουίς Μπουνιουέλ
Κατηγορία:Ταινίες τοποθετημένες στο Παρίσι
Υπηρεσία Εκδόσεων της Ευρωπαϊκής Ένωσης

Η **Υπηρεσία Εκδόσεων της Ευρωπαϊκής Ένωσης** (Υπηρεσία Εκδόσεων) είναι μια διοργανική υπηρεσία που εκδίδει τις δημοσιεύσεις των οργάνων των Ευρωπαϊκών Κοινοτήτων και της Ευρωπαϊκής Ένωσης (ΕE) - 2009/496/ΕΚ, Ευρατόμ.

* Η Υπηρεσία Εκδόσεων εκδίδει καθημερινά την Επίσημη Εφημερίδα της Ευρωπαϊκής Ένωσης σε 22 ή 23 γλώσσες (εφόσον απαιτείται, και στα ιρλανδικά), γεγονός που αποτελεί μοναδικό φαινόμενο στο χώρο των εκδόσεων. 
* Επίσης, εκδίδει ή συνεκδίδει δημοσιεύσεις στο πλαίσιο των επικοινωνιακών δραστηριοτήτων των οργάνων.

Επιπλέον, η Υπηρεσία Εκδόσεων προσφέρει μια σειρά υπηρεσιών σε απευθείας σύνδεση, χάρη στις οποίες μπορεί κανείς να έχει ελεύθερη πρόσβαση σε πληροφορίες σχετικά με τη νομοθεσία (EUR-Lex), τις εκδόσεις (EU Bookshop), τις δημόσιες συμβάσεις (TED) και τον τομέα της έρευνας και ανάπτυξης (CORDIS) της Ευρωπαϊκής Ένωσης. 

## Παραπομπές


## Εξωτερικοί σύνδεσμοι
*Publications Office of the European Union 
*EU-Bookshop Πρόσβαση σε όλες τις εκδόσεις των θεσμικών οργάνων, οργανισμών και άλλων φορέων της ΕΕ
*EUR-Lex - Πρόσβαση στο δίκαιο της Ευρωπαϊκής Ένωσης
*CORDIS - Κοινοτική Υπηρεσία Πληροφοριών για την Έρευνα και την Ανάπτυξη
*Ted - Η ηλεκτρονική έκδοση του «Συμπληρώματος στην Επίσημη Εφημερίδα της Ευρωπαϊκής Ένωσης» που αφορά τις ευρωπαϊκές προκηρύξεις δημοσίων συμβάσεων.

Κατηγορία:Ευρωπαϊκή Ένωση
Ευρωπαικης Ενωσης
Μαλούνι Θεσπρωτίας

Το **Μαλούνι** είναι οικισμός του δήμου Φιλιατών της περιφέρειας Ηπείρου (Σχέδιο Καλλικράτης). 

## Γενικά στοιχεία
Το Μαλούνι παλαιότερα  ανήκε  στην άλλοτε επαρχία Φιλιατών του νομού Θεσπρωτίας. Από το 1999 έως το 2010 σύμφωνα με την τότε διοικητική διαίρεση της Ελλάδας αποτελούσε έδρα κοινότητας του δήμο Φιλιατών. Από 1 Ιανουαρίου 2011 αποτελεί ιδία έδρα της ομώνυμης τοπικής κοινότητας, της δημοτικής ενότητας Φιλιατών, του ομώνυμου Δήμου. Το χωριό βρίσκεται σε απόσταση περίπου 15 χλμ. ΒΑ. από τους Φιλιάτες και 60 χλμ. από τα Ιωάννινα, παρά τους πρόποδες του ομώνυμου όρους, επί της δεξιάς όχθης του Θυάμιδος. Πρόκειται για χωριό, ο πληθυσμός του οποίου, ασχολούμενος κυρίως με την μικροκτηνοτροφία και τη γεωργία, το 1928 αριθμούσε 411 κατοίκους, διαθέτοντας δημοτικό σχολείο και τηλεφωνείο. Το 2001 το χωριό αριθμούσε 110 κατοίκους ενώ το 2021 είναι 38.

Εκκλησιαστικά υπάγεται στη Μητρόπολη Παραμυθίας, Φιλιατών, Γηρομερίου και Πάργας. Η εκκλησία του χωριού είναι αφιερωμένη στη Κοίμηση της Θεοτόκου.

## Πηγές
* "Μεγάλη Ελληνική Εγκυκλοπαίδεια" τομ.ΙΣΤ΄, σελ.587.

## Παραπομπές


Κατηγορία:Χωριά της περιφερειακής ενότητας Θεσπρωτίας
Κατηγορία:Δήμος Φιλιατών
Το Φάντασμα της Ελευθερίας

**Το Φάντασμα της Ελευθερίας** (γαλλ. *Le fantôme de la liberté*) είναι ιταλική και γαλλική παραγωγή κινηματογραφικού έργου του 1974 σε σκηνοθεσία του Λουίς Μπουνιουέλ. 
## Πλοκή
Το σενάριο ακολουθεί την λογική σκυταλοδρομίας. Είναι διατετμημένο σε επί μέρους ιστορίες. Χαρακτηριστικό του έργου είναι, ότι ο κύριο ρόλος της επόμενης στιγμής είναι πάντα κάποιος πλάγιος ρόλος της παρούσας σκηνής. Οι σκηνές εξελίσσονται ξαφνικά σε υπερρεαλιστικές εξιστορήσεις, που ξεμπροστιάζουν το κατεστημένο της γαλλικής κοινωνίας. 

## Διανομή
* Ζαν-Κλοντ Μπριαλί ως *κύριος Φουκώ*
* Μόνικα Βίτι ως *κυρία Φουκώ*
* Αντριάνα Άστι ως *αδελφή του επιμελητή*
* Ζαν Ροσφόρ ως *κύριος Λεζάντρ*
* Μισέλ Πικολί ως *δεύτερος επιμελητής*
* Μιλένα Βούκοτιτς ως *νοσοκόμα*
* Αντόλφο Τσέλι ως γιατρός Πιερ Παζολίνι

## Παραπομπές

## Εξωτερικοί σύνδεσμοι
*

Κατηγορία:Ταινίες του 1974
Κατηγορία:Γαλλικές ταινίες της δεκαετίας 1970
Κατηγορία:Ιταλικές ταινίες της δεκαετίας 1970
Κατηγορία:Γαλλόφωνες ταινίες
Κατηγορία:Ιταλόφωνες ταινίες
Κατηγορία:Σπονδυλωτές ταινίες
Κατηγορία:Σουρεαλιστικές ταινίες
Ο Γαλαξίας

***Ο Γαλαξίας*** (γαλλικά: ***La Voie lactée***) είναι κινηματογραφική ταινία γαλλικής παραγωγής του 1969 σε σκηνοθεσία του Λουίς Μπουνιουέλ.

## Πλοκή
Δυο ζητιάνοι, ο Πωλ και ο Ζαν οδοιπορούν το μονοπάτι του Αγίου Ιακώβου με προορισμό την πόλη Σαντιάγο ντε Κομποστέλα της Ισπανίας. Καθοδόν συναντούν εκτός τόπου και χρόνου διάφορες μορφές, οι οποίες εκπροσωπούν διάφορες διδασκαλίες της Χριστιανικής πίστης, και επεξηγούν διάφορα δόγματα και αιρέσεις, πάντα με βάση την Αγία Γραφή.

## Παραπομπές

## Εξωτερικοί σύνδεσμοι
*

Κατηγορία:Ταινίες του 1969
Κατηγορία:Γαλλικές ταινίες
Κατηγορία:Ιταλικές ταινίες της δεκαετίας 1960
Κατηγορία:Σπονδυλωτές ταινίες
Κατηγορία:Σουρεαλιστικές ταινίες
Κατηγορία:Ταινίες από Δυτική Γερμανία
Κατηγορία:Γαλλόφωνες ταινίες
Κατηγορία:Ταινίες δρόμου
Κατηγορία:Ταινίες με θέμα τον Χριστιανισμό
Κατηγορία:Ταινίες σε σκηνοθεσία Λουίς Μπουνιουέλ
Κατηγορία:Ταινίες τοποθετημένες στην Ισπανία
1021 Φλαμαριό

μικρογραφία|3D μοντέλο του αστεροειδούς 1021 Φλαμαριό
Ο **Φλαμαριό (Flammario)** είναι μεγάλος αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 8,962. Ανακαλύφθηκε το 1924 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη, και πήρε το όνομά του προς τιμή του Γάλλου αστρονόμου Καμίλ Φλαμαριόν.

## Φυσικά χαρακτηριστικά
Η μέση διάμετρος του Φλαμαριό εκτιμάται σε 99,39 χιλιόμετρα. Ο φασματικός τύπος του είναι **F**, ενώ το άλβεδό του είναι 0,0458. Ο Φλαμαριό περιστρέφεται γύρω από τον εαυτό του μία φορά κάθε 12 ώρες και 8,8 λεπτά.

## Παραπομπές

## Εξωτερικοί σύνδεσμοι
* Τροχιά από το JPL (Java) / Εφημερίδα

Φλαμαριο
1022 Ολυμπιάδα

μικρογραφία|3D μοντέλο του αστεροειδούς 1022 Ολυμπιάδα
Η **Ολυμπιάδα** (*Olympiada*) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,017. Ανακαλύφθηκε το 1924 από τον Ρώσο αστρονόμο Βλαντιμίρ Αλμπίτσκι, που παρατηρούσε από το Σιμέις της Κριμαίας, και πήρε το όνομά της προς τιμή των Ολυμπιακών Αγώνων του 1924 στο Παρίσι.

## Φυσικά χαρακτηριστικά
Η μέση διάμετρος της Ολυμπιάδας εκτιμάται σε 26,38 χιλιόμετρα. Ο φασματικός τύπος της είναι **X**, ενώ το άλβεδό της είναι 0,160. Η Ολυμπιάδα περιστρέφεται γύρω από τον εαυτό της μία φορά κάθε 3 ώρες και 50 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ολυμπιαδα
Κατηγορία:Θερινοί Ολυμπιακοί Αγώνες 1924
1023 Θωμάνα

μικρογραφία|3D μοντέλο του αστεροειδούς 1023 Θωμάνα
Η **Θωμάνα (Thomana)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,844. Ανακαλύφθηκε το 1924 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά της προς τιμή της παιδικής χορωδίας του ναού του Αγίου Θωμά της Λειψίας (*Thomanerchor*).

## Φυσικά χαρακτηριστικά
Η μέση διάμετρος της Θωμάνας εκτιμάται σε 58,28 χιλιόμετρα. Ο φασματικός τύπος της είναι άγνωστος, ενώ το άλβεδό της είναι 0,065.

## Παραπομπές

## Εξωτερικοί σύνδεσμοι
* Τροχιά από το JPL (Java) / Εφημερίδα

Θωμανα
1024 Χέιλ

Ο **Χέιλ (Hale)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,706. Ανακαλύφθηκε το 1923 από τον βελγικής καταγωγής Αμερικανό αστρονόμο Τζωρτζ Βαν Μπίσμπρεκ, που παρατηρούσε από το Γουίλιαμς Μπέι του Γουισκόνσιν (Αστεροσκοπείο Γιερκς), στις ΗΠΑ, και πήρε το όνομά του από το επώνυμο του Αμερικανού αστρονόμου Τζωρτζ Έλερυ Χέιλ.

## Φυσικά χαρακτηριστικά
Η μέση διάμετρος του Χέιλ εκτιμάται σε 41,36 χιλιόμετρα. Ο φασματικός τύπος του είναι **Ch**, ενώ το άλβεδό του είναι 0,045. Είναι άγνωστο αν και με ποια περίοδο περιστρέφεται ο Χέιλ γύρω από τον εαυτό του.

## Παραπομπές

## Εξωτερικοί σύνδεσμοι
* Τροχιά από το JPL (Java) / Εφημερίδα

Χειλ
1025 Ρίμα

Η **Ρίμα (Riema)** είναι ένας αστεροειδής που περιφέρεται στο εσωτερικό όριο της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,347. Ανακαλύφθηκε το 1923 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά της από το επώνυμο του Γερμανού αστρονόμου Γιοχάνες Καρλ Ρίχαρντ Ριμ. Η Ρίμα ανήκει στην Οικογένεια αστεροειδών της Ουγγαρίας. Αξιοσημείωτη είναι η μεγάλη κλίση της τροχιάς της ως προς την εκλειπτική.

## Φυσικά χαρακτηριστικά
Η μέση διάμετρος της Ρίμα εκτιμάται σε 5,5 χιλιόμετρα. Ο φασματικός τύπος της είναι **Xe**, ενώ το άλβεδό της είναι 0,40. Η Ρίμα περιστρέφεται γύρω από τον εαυτό της μία φορά ανά 3 ώρες και 35 λεπτά.

## Παραπομπές

## Εξωτερικοί σύνδεσμοι
* Τροχιά από το JPL (Java) / Εφημερίδα

Ριμα
1026 Ίνγκριντ

Η **Ίνγκριντ (Ingrid)** είναι ένας αστεροειδής που περιφέρεται στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,637. Ανακαλύφθηκε το 1923 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά της από το βαφτιστικό όνομα της ανιψιάς του Γερμανού αστρονόμου Άλμπρεχτ Κάρστεντ.

Μετά την ανακάλυψή της η Ίνγκριντ χάθηκε, καθώς η τροχιά της δεν είχε προσδιορισθεί με αρκετή ακρίβεια, και ανακαλύφθηκε εκ νέου το 1986 από τον Ιάπωνα αστρονόμο Σιουίτσι Νακάνο.

## Φυσικά χαρακτηριστικά
Τα φυσικά χαρακτηριστικά της Ίνγκριντ είναι άγνωστα. Περιστρέφεται γύρω από τον εαυτό της μία φορά κάθε περίπου 5 ή 5,3 ώρες.

## Παραπομπές

## Εξωτερικοί σύνδεσμοι
* Τροχιά από το JPL (Java) / Εφημερίδα

Ινγκριντ
1029 Λα Πλάτα

μικρογραφία|3D μοντέλο του αστεροειδούς 1029 Λα Πλάτα
Η **Λα Πλάτα (La Plata)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,747. Ανακαλύφθηκε το 1924 από τον Αργεντινό αστρονόμο Χουάν Χάρτμαν, που παρατηρούσε από τη Λα Πλάτα της Αργεντινής, και πήρε το όνομά της πόλεως αυτής.

## Φυσικά χαρακτηριστικά
Η μέση διάμετρος της Λα Πλάτα εκτιμάται σε 20,78 χιλιόμετρα. Ο φασματικός τύπος της είναι S, ενώ το άλβεδό της είναι 0,182. Η Λα Πλάτα περιστρέφεται γύρω από τον εαυτό της μία φορά κάθε 15 ώρες και 22 λεπτά.

## Παραπομπές

## Εξωτερικοί σύνδεσμοι
* Τροχιά από το JPL (Java) / Εφημερίδα

Λα Πλατα
1030 Βίτγια

μικρογραφία|3D μοντέλο του αστεροειδούς 1030 Βίτγια
Η **Βίτγια (Vitja)** είναι ένας πολύ σκουρόχρωμος αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 10,103. Ανακαλύφθηκε το 1924 από τον Ρώσο αστρονόμο Βλαντιμίρ Αλμπίτσκι, που παρατηρούσε από το Σιμέις της Κριμαίας, και πήρε το όνομά της από το ονοματεπώνυμο του Βίκτορ Ζασλάφσκυ, Σοβιετικού ήρωα του Β΄ Παγκόσμιου Πολέμου (η ονοματοδοσία έγινε μετά το 1940).

## Φυσικά χαρακτηριστικά
Η μέση διάμετρος της Βίτγια εκτιμάται σε 64,12 χιλιόμετρα. Ο φασματικός τύπος της είναι άγνωστος, ενώ το άλβεδό της είναι 0,033. Η Βίτγια περιστρέφεται γύρω από τον εαυτό της μία φορά κάθε 5 ώρες και 42 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Βιτγια
1027 Ασκληπειία

Η **Ασκληπειία (Aesculapia)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,856. Ανακαλύφθηκε το 1923 από τον βελγικής καταγωγής Αμερικανό αστρονόμο Τζωρτζ Βαν Μπίσμπρεκ, που παρατηρούσε από το Γουίλιαμς Μπέι του Γουισκόνσιν (Αστεροσκοπείο Γιερκς), στις ΗΠΑ, και πήρε το όνομά της προς τιμή του Ασκληπιού, του θεού της Ιατρικής στην ελληνική μυθολογία.

## Φυσικά χαρακτηριστικά
Η μέση διάμετρος της Ασκληπειίας εκτιμάται σε 32,20 χιλιόμετρα. Ο φασματικός τύπος της είναι άγνωστος, ενώ το άλβεδό της είναι 0,098. Η Ασκληπειία περιστρέφεται γύρω από τον εαυτό της μία φορά κάθε περίπου 14 ώρες.

## Παραπομπές

## Εξωτερικοί σύνδεσμοι
* Τροχιά από το JPL (Java) / Εφημερίδα

Ασκληπειια
1028 Λυδίνη

Η **Λυδίνη (Lydina)** είναι ένας αρκετά μεγάλος αστεροειδής που περιφέρεται στην εξωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 9,118. Ανακαλύφθηκε το 1923 από τον Ρώσο αστρονόμο Βλαντιμίρ Αλμπίτσκι, που παρατηρούσε από το Σιμέις της Κριμαίας, και πήρε το όνομά της από το όνομα της συζύγου του, της Λυδίας Ιλίνιτσνα Αλμπίτσκαγια.

## Φυσικά χαρακτηριστικά
Η μέση διάμετρος της Λυδίνης εκτιμάται σε 71,38 χιλιόμετρα. Ο φασματικός τύπος της είναι άγνωστος, ενώ το άλβεδό της είναι 0,059. Η Λυδίνη περιστρέφεται γύρω από τον εαυτό της μία φορά κάθε 15 ώρες και 41 λεπτά.

## Παραπομπές

## Εξωτερικοί σύνδεσμοι
* Τροχιά από το JPL (Java) / Εφημερίδα

Λυδινη